ועדת הכלכלה, כנסת 17, פרוטוקול מספר 174, 2007-01-30 14:00

משה כחלון: שלום לכולם.

משה כחלון: אני מתכבד לפתוח את ישיבת הוועדה.

משה כחלון: על סדר היום - דיון מהיר - אישור פרסומת סמויה לערוצים המסחריים על ידי מועצת הרשות השניה, שעבר אלינו ב- 22 בינואר.

משה כחלון: המציע - חבר הכנסת אבשלום וילן.

משה כחלון: בבקשה.

אבשלום וילן: תודה, אדוני היושב ראש.

אבשלום וילן: אני פניתי לקיים את הדיון המהיר במה שקרוי בשפה המקצועית "תוכן שיווקי" ובשפת העם - "פרסום סמוי".

אבשלום וילן: זה בכלל מעניין, אדוני היושב ראש, איך הקונוטציות של המילים, כי "פרסום סמוי" זה כנראה קונוטציה שלילית, ו "תוכן שיווקי" זו מילה מכובסת עם קונוטציה חיובית.

אבשלום וילן: אבל הייתי אומר כך - אנחנו כולנו יודעים שבערוצים המסחריים כבר כמה שנים יש תוכניות שנכנס בהן תוכן שיווקי.

אבשלום וילן: כל אחד מסתכל - פעם זה בחברה כזו ופעם בחברה אחרת, השיא, שכולם זוכרים "כוכב נולד","נולד לרקוד" - משהו בצבעים צבעוניים, כל הבמה - -

משה כחלון: סליחה, אני מבקש להוריד את המצגת.

אבשלום וילן: אני פניתי מ- 4 סיבות עיקריות.

אבשלום וילן: סיבה ראשונה - הדיון הערכי.

אבשלום וילן: אנחנו, נציגי הציבור, נציגי הממלכה.

אבשלום וילן: לא רק רגולטור.

אבשלום וילן: תפקיד חבר הכנסת הוא גם לחוקק אבל גם להיות נציג הציבור.

אבשלום וילן: לא נערך שום דיון ערכי בסוגיה.

אבשלום וילן: אני כבר 8 שנים בוועדה הזו.

אבשלום וילן: אנחנו, באופן עקרוני, חושבים שנחוץ, ובסדר שיהיה תוכן שיווקי בערוצי הטלוויזיה המסחריים.

אבשלום וילן: אני מציע קודם כל לקיים את הדיון הזה.

אבשלום וילן: אבל, אני גם שמעתי - ואת זה אני מבקש היועצת המשפטית תגיד לי, אם אני צודק או לא - שכמדומני, בחוק הקיים, בכל נושא הרגולציה, אם זה נכנס באופן רשמי ומסודר, צריך לבצע שינויי חקיקה.

אבשלום וילן: אני לא בטוח אם ברגולציה הקיימת היום ניתן להכניס תוכן שיווקי עם קטגוריות, מוסדר בחוק, מבלי שנערך דיון ערכי- זה כבר אמרתי, אבל גם משפטי, כלומר, לשנות את החוק.

אבשלום וילן: עכשיו אני רוצה להגיד לך את הדבר הרביעי - התהליך יסתיים, לפי נורית דאבוש, עוד כמה שבועות.

אבשלום וילן: זה בסדר.

אבשלום וילן: מה קורה עם האכיפה היום?

אבשלום וילן: מישהו אישר תוכן שיווקי?

אבשלום וילן: אני לא רוצה - כבר נורית דאבוש הסבירה לי ארוכות עם הדציבלים שהורגים אותנו בפרסומות.

אבשלום וילן: הסבירו לי על טכנולוגיה, היא כן עובדת, fine tunning, הכל בסדר.

אבשלום וילן: אבל הרגולטור - והודיעו להם שאסור להם להגביר ווליום בזמן פרסומות.

אבשלום וילן: מה האכיפה?

אבשלום וילן: מישהו קנס?

אבשלום וילן: יש ערוצים מסחריים.

אבשלום וילן: הם חיים מכסף, המועצה היא נציגת הציבור, אני רוצה לדעת: האם במקרה כזה - ערוצים מסחריים - - זה הכל פה מדינת עולם שלישי.

אבשלום וילן: אז מה אם קיבלת חוקים?

אבשלום וילן: אז מה אם הרגולטור החליט?

אבשלום וילן: מצפצפים.

אבשלום וילן: יושבים 2-3 מיליון צופים בערב, מטרטרים להם באוזניים, או - מכניסים להם תוכן שיווקי שלא אושר, בניגוד לחוק, אין דין ואין דיין.

אבשלום וילן: אז אני רוצה לדעת - מה המועצה עושה מבחינת האכיפה?

אבשלום וילן: זה נכון עכשיו ונכון אחרי זה.

אבשלום וילן: הרי מה קורה?

אבשלום וילן: קראתי את המסקנות של הוועדה, נניח שהם התקבלו, נניח שנאשר אותם.

אבשלום וילן: אם לא תהיה אכיפה משמעותית וקנסות כמו שצריך, ואני לא חושב שהבעיה היא עם הבעלים - אבל אלה שעורכים, בערוצים המסחריים, יידעו שאסור להם לעבור על החוק.

אבשלום וילן: אם הם עוברים על החוק - המועצה מטפלת בהם ביד ברזל מבחינת קנסות, מבחינת הצרות שיעשו להם, ואז ישמרו על מה שפה נקבע- כללי משחק, שכולם מחויבים בהם.

משה כחלון: תודה רבה לחבר הכנסת וילן.

משה כחלון: נורית דאבוש, מועצת הרשות השניה.

משה כחלון: אני מניח שגם מוקדי או מחליפו היה צריך להיות פה -יש פה מישהו?

אבשלום וילן: דרך אגב, קראתי את חוות הדעת של המיעוט - פרופ' יוסי יונה הציג את העמדה הערכית - אני חושב שזה לפחות דורש איזושהי התייחסות של הוועדה.

משה כחלון: אז אני מבקש מהדוברים הבאים - נורית דאבוש וניר גרסון את ההתייחסות לחלק הערכי ולאכיפה.

אבשלום וילן: אני צריך לעזוב את הישיבה.

משה כחלון: גברת דאבוש, הוא יקרא את הפרוטוקול.

נורית דאבוש: אנחנו ישבנו פה בדיון לפני פחות משנה, בנושא של דיון בתוכן השיווקי.

נורית דאבוש: מסקנת ועדת הכלכלה של הכנסת היתה שראוי היה שממשלת ישראל תטפל חשוב ומורכב זה ונאמר שהיא "מקדמת בברכה את הקמת ועדת אסא כשר על ידי מועצת הרשות השניה, ומאפשרת לה לעשות את עבודתה".

נורית דאבוש: כשתסתיים עבודתה התחייבה מועצת הרשות השניה להציג את המסקנות בפני ועדת הכלכלה של הכנסת.

נורית דאבוש: מועצת הרשות השניה בראשותי, בישיבה השניה שלה, החליטה להקים את ועדת אסא כשר בגלל המורכבות של נושא התוכן השיווקי או הפרסומת הסמויה.

נורית דאבוש: גם אנחנו חושבים שראוי במדינת חוק לאכוף את הכללים.

נורית דאבוש: אנחנו יודעים שזה נושא מורכב, אנחנו יודעים שזה נושא בעייתי מכל הבחינות - הן המשפטי, הן הערכי, הן הציבורי, ולכן הקמנו את ועדת אסא כשר.

נורית דאבוש: כדי לתת מענה לשאלות נוספות, צירפנו לוועדת אסא כשר שני אנשים.

נורית דאבוש: הראשון שבהם הוא נציג היוצרים, ושמו יוסי מדמוני.

נורית דאבוש: הנציג השני היה מיועד לייצג את הפריפריה בתחום החינוך וצירפנו לעניין הזה את פרופ' יוסי יונה.

נורית דאבוש: זו היתה החלטת המועצה.

נורית דאבוש: ועדת אסא כשר התכנסה מספר פעמים בשנה האחרונה, מספר רב של פעמים.

נורית דאבוש: הופיעו בפניה 35 איש, ובהם המשנה ליועץ המשפטי לממשלה.

נורית דאבוש: כל מי שיש לו עמדה ודעה הופיע בפני הוועדה.

נורית דאבוש: הוועדה ניתחה את כל הסוגיה, כתבה את מסקנותיה, ועל המסקנות חתומים 5 כדעת רוב, ו- 2 כדעת מיעוט, כאשר דעתם של השניים היא שונה אחד מהשני - חשוב להדגיש.

נורית דאבוש: זה לא 2 שחושבים אותו הדבר, אלא לכל מהם יש דעה נפרדת.

נורית דאבוש: בינתיים אנחנו מתנהלים כמועצה ציבורית לפי הכללים.

נורית דאבוש: אנחנו אוכפים את נושא התוכן השיווקי במקום ובזמן שאנחנו יודעים עליו.

נורית דאבוש: אם מישהו מצפה שתהיה פה הצהרה שלי, כיושבת ראש מועצת הרשות השניה שאין היום תוכן שיווקי בטלוויזיה - אני לא יכולה להתחייב על זה.

נורית דאבוש: אני יכולה להתחייב שהדרג המקצועי של הרשות השניה פועל בכל הכלים שעומדים לרשותו - וכל הכלים שעומדים לרשותו זו שאלה שתכף אתייחס אליה - על מנת שהזכיינים יעמדו בכללים.

נורית דאבוש: אנחנו פועלים כך.

נורית דאבוש: נטלנו לא מעט דקות פרסום.

נורית דאבוש: נטילת דקות פרסום משמעותה כסף.

נורית דאבוש: אנחנו עושים את זה בכל מקום שאנחנו יודעים על העניין הזה, בכל מקום שאנחנו מסוגלים להוכיח אותו, וזה לא בדיוק הכותרות בעיתונים שאומרים כך או אומרים אחרת.

נורית דאבוש: בכל זאת - יש כללים, יש נהלים, אנחנו עובדים לפיהם.

נורית דאבוש: הדרג המקצועי עושה את עבודתו נאמנה, וכך גם הוא נתבקש על ידי המועצה.

נורית דאבוש: יושבים פה נציגי היוצרים, שכבר פנו לשר התקשורת בעניין הזה, והם יצטרפו אלינו.

נורית דאבוש: וכל השאלות שעולות בתחום הזה- אנחנו כבר למעלה מחצי שנה מנסים לשנות את העמדה המסורתית של משרד התקשורת ומשרד המשפטים על מנת שיאפשרו לנו לעשות את הקנסות ושנוכל אכן לבצע אכיפה - -

משה כחלון: אבל בכלים הקיימים - איזו אכיפה ביצעתם בשנה האחרונה?

משה כחלון: לדוגמה.

נורית דאבוש: נטלנו דקות פרסום, ואם תצרכו, אנחנו נעביר לכם בצורה מסודרת כמה דקות פרסום נטלנו.

נורית דאבוש: נטלנו דקות פרסום, זה קרוב לעשרות של דקות פרסום בעקבות אי עמידה בכללים, ופרסומת סמויה.

נורית דאבוש: אם תדרשו אותנו, כוועדה, נעביר לכם את זה.

נורית דאבוש: זו לא אמירה, זו לא סיסמה, זה באמת - -

משה כחלון: אני מבקש שנקבל את זה.

נורית דאבוש: תקבל את זה, תוך ימים.

ניר גרסון: קודם כל, חשוב לי לפתוח בכך שזו דעתי האישית, שתוכן שיווקי או פרסומי זה לא אידיאל גדול, אבל זה מצב שקיים, הטלוויזיה משקפת מציאות, ולכן זה מצב קיים שצריך למשטר ולהסדיר אותו.

ניר גרסון: לפני כשנה וחצי, יושב ראש המועצה, יורם מוקדי, החליט להרים את הכפפה, לנסות למשטר את העניין ולקבוע כללים.

ניר גרסון: דרך אגב- מדובר רק בערוצים הייעודיים - כיום, ערוץ 9 וערוץ 24, כיוון שאלה הערוצים שמותר בהם לפי החוק לשדר פרסומת.

ניר גרסון: אנחנו הוצאנו כללים זמניים, אחרי הליך מאד ממושך - אחרי שני שימועים - -

משה כחלון: מה זאת אומרת?

משה כחלון: הוצאתם כללים שמותר לשדר תוכן שיווקי?

קריאות: הם כבר לא בתוקף.

ניר גרסון: בסוף השנה שעברה המועצה הוציאה כללים זמניים לחצי שנה.

ניר גרסון: הם נגמרו ביוני 2006 ועדיין לא חודשו.

אתי בנדלר: ולא חודשו.

אתי בנדלר: אל תגיד "עדיין".

ניר גרסון: לא חודשו.

ניר גרסון: - - נדון בזה בעתיד.

ניר גרסון: בכל אופן, הרעיון היה לנסות, איפה שמותר פרסומת - למשטר את המצב הקיים, זאת אומרת - בתוכניות שבהן זה חמור להתמקד בלאסור לגמרי.

ניר גרסון: הכללים שאנחנו הוצאנו בזמנו, שהם לא בתוקף כרגע, דומים באופן עקרוני להמלצות של ועדת כשר.

ניר גרסון: יש שם דברים שהחמרנו.

ניר גרסון: דרך אגב, הכללים שכתבתי מזמן התבססו גם על מחקר השוואתי שעשתה עורכת הדין שרון שמש מהמועצה שלנו, בכל אירופה.

ניר גרסון: אירופה, באופן עקרוני ומסורתי לכל אורך השנים הקפידה על הפרדה מוחלטת בין תוכן לפרסומת.

ניר גרסון: בארצות הברית זה היה מותר בכלל לאורך כל השנים, אבל גם האירופאים, שהיו מאד שמרניים הם מתקדמים והולכים להעביר דירקטיבה שבתנאים מסוימים מתירה.

ניר גרסון: אני רק יכול להגיד לכם שגם הצעת הכללים שאנחנו הצענו יותר מחמירה מהם - למשל, אצלנו בכללים נאסר שילוב כלשהו בתוכניות דרמה, חוץ מאשר בטלנובלה, בעוד שבאירופה זה מותר.

ניר גרסון: בכל אופן - גם אז זה היה תהליך ממושך.

ניר גרסון: הגענו לכללים זמניים.

ניר גרסון: הם לא בתוקף כרגע.

ניר גרסון: הם שיקפו איזשהו איזון, ובהחלט - אם וכאשר הסוגיה תעלה שוב, נצטרך לבדוק את עצמנו, יכול להיות שגם --, אולי יש מקומות להחמיר עוד, אבל מה שחשוב לציין, לדעתי - שאי אפשר לעצום את העיניים.

ניר גרסון: יש מקומות שצריך להמשיך לאסור לחלוטין.

ניר גרסון: יש מקומות, היכן שהחוק מרשה לשדר פרסומת - צריך להסדיר, לקבוע כללים שיבטיחו שהציבור לא ייפגע, שהציבור לא ייטעה, שילדים לא ייפגעו, לשמור כמה שאפשר על - -

משה כחלון: יש לי שאלה אליך - כעת אין אישור כזה, נכון?

משה כחלון: אתם אוכפים?

ניר גרסון: כן.

משה כחלון: אתה יכול לתת דוגמאות של - -

דידי לחמן מסר: "החיים הטובים" אתם אוכפים?

ניר גרסון: קודם כל, דיברה פה קודם יושבת ראש הרשות השניה על עיצומים כספיים.

ניר גרסון: אני רוצה להגיד לכם שממש לפני שבוע, יורם מוקדי, יושב ראש המועצה היוצא, החליט להטיל עיצום כספי, כי לפי חוק תקשורת המועצה שלנו כן מוסמכת - קנס על HOT בגלל תוכן שיווקי בטלנובלה "האלופה".

ניר גרסון: חוץ מהעיצום הכספי שהוצא בימים אלה - - יש בפיקוח שלנו הרבה מאד ערוצים, בערך 30 או 35 ערוצים מקומיים, לא בכולם יש תכנים רלבנטיים .

ניר גרסון: דרך אגב, שימו לב שעדיין, גם היום - הרוב המוחלט של התכנים שמשודרים בערוצים הם אמריקאים, זרים.

ניר גרסון: הם עמוסים תוכן שיווקי, אבל לא נתייחס לזה.

ניר גרסון: בכל אופן - הערוצים המקומיים, אנחנו מפעילים את הפיקוח הזה יום יום, כמיטב יכולתנו, זו מלחמה יום יומית.

ניר גרסון: אגף הפיקוח במועצת הכבלים כולל אדם אחד ועוד כמה בקרי צפיה ברבע משרה.

משה כחלון: חוץ מהקנס הזה, שקראתי עליו בכל העיתונים -היו עוד דברים?

ניר גרסון: זו מלחמה יום יומית.

ניר גרסון: אני יכול לתת כמה דוגמאות שסתם שירבטתי - חברת צ'רלטון שהפיקה את השידורים ניסתה להכניס לאולפן המונדיאל אלמנטים מסחריים.

ניר גרסון: המונדיאל התחיל ביום שישי וביום ראשון אחרי הצהריים קיימנו דיון האם להסיר את הכל.

ניר גרסון: וידאנו את זה.

ניר גרסון: עוד דוגמאות?

ניר גרסון: בימים אלה יש ערוץ שנקרא ג'טיקס, ערוץ ילדים, שידרו תוכנית בשם "ארוחת ערב".

ניר גרסון: זו תכנית מאד מעניינת ואיכותית אבל מאד לא אהבנו את השילוב של "תנובה" שם.

ניר גרסון: הורינו להם להפסיק.

משה כחלון: מה זה להפסיק, גם הטלתם עליהם קנס?

ניר גרסון: על זה לא הוטל קנס.

ניר גרסון: בהליך הבירור בעיצומו, אבל קודם כל הורינו להם להפסיק.

ניר גרסון: חוץ מקנסות יש הוראה של לחדול מיד, ויש הרבה מאד דברים שאנו עוצרים מראש.

ניר גרסון: היד שלנו קצרה, לפעמים.

ניר גרסון: כי יש הרבה ערוצים ויש לנו משאבים נתונים.

ניר גרסון: אבל חלק לא קטן מהזמן שלנו מוקדש ל - pre ruling ןלעצירה מראש, הליכי בירור, להוראה לטשטש, להפסיק, גם בערוץ החיים הטובים - -

משה כחלון: אבל הציפייה היא להטיל עיצומים.

ניר גרסון: סמכות הטלת העיצום היא אצל יושב ראש המועצה.

ניר גרסון: דוגמה אחת נתתי עכשיו של עיצום שהוא הטיל.

זאב פרידמן: אני מהמועצה לצרכנות.

זאב פרידמן: אני רוצה לציין שהפרסום הסמוי במדינת ישראל הוא עבירה, וזו עבירה פלילית, משום שכל פרסום סמוי - החוק מקים עליו חזקה שהוא פרסום מטעה.

זאב פרידמן: קיים רגולטור שאחראי על הטיפול - -

אתי בנדלר: אתה מדבר על חוק הגנת הצרכן.

זאב פרידמן: כן.

זאב פרידמן: זה מופיע בחוק הגנת הצרכן.

נורית דאבוש: למה לא תבעתם אף פעם אף אחד?

זאב פרידמן: קודם כל - אני לא תובע ואני לא רגולטור.

זאב פרידמן: מי שאחראי על תחום התקשורת זה דווקא הרשויות, ואם הרשויות היו מעבירות את אותם נתונים ואותם מקרים של הפרות, והיו מעבירים את זה אל הרגולטור, שממונה על נושא חוק הגנת הצרכן הרי שניתן היה להשתמש גם בכלים הללו כמכפיל כוח משמעותי וחבל שזה לא נעשה.

זאב פרידמן: המועצה לצרכנות בהחלט מברכת על ההעלאה של הנושא הזה, ואנחנו חושבים שצריכים לדון בו מבחינה ערכית, משום שגם עם ועדת כשר, ועם כל הכבוד הראוי - עדיין זה לא חזות הכל, ועדיין יש מקום להביע את כל הדעות המתנגדות, לרבות אלה שהושמעו על ידי דעת המיעוט, אבל גם המועצה תשמח להפרות את הדיון בטיעוניה.

נורית דאבוש: אני רק רוצה לבקש בקשה מהמועצה לצרכנות - בפעם הבאה שאתה מגלה תוכן שיווקי - לא בכותרות בעיתונים, תעביר את זה אלי, ואני מבטיחה שאני אטפל בזה כעבירה פלילית.

קריאה: זה די מוזר שהרגולטור שצריך למצוא תוכן שיווקי - שולח אחרים לבוא ולהגיד - -

דידי לחמן מסר: לא, זה הפוך.

דידי לחמן מסר: להם יש סנקציות, אז היא יכולה לדווח להם והם - - את הסנקציות.

נורית דאבוש: מי אמר שאנחנו מטילים - - עיצומים?

נורית דאבוש: אתה אומר שזו עבירה פלילית, יכול להיות שאלה דברים שטיפלתי בהם, ויכול להיות שלא.

נורית דאבוש: תעזור לנו בעניין הזה, אתה, המועצה לצרכנות.

נורית דאבוש: תעביר.

נורית דאבוש: מבטיחה לך: אטפל בזה כמו שצריך לטפל.

זאב פרידמן: אדוני היושב ראש, אני מבקש להסמיך את המועצה לצרכנות לנקוט בהליכים פליליים כמו שהוצע על ידי - -

משה כחלון: אני אעדכן את חבר הכנסת וילן שחזר לישיבה- יושבת ראש מועצת הרשות השניה נתנה לנו תשובה לגבי האכיפה וכמובן דיווחה על הדו"ח של אסא כשר, שיכול לקחת בין דיון או שניים ואחר כך להגיע לכאן לדיון הערכי, וניר גרסון דיווח לנו על אכיפה שהם עשו.

משה כחלון: היועצת המשפטית תשיב עכשיו על החלק המשפטי.

אבשלום וילן: אני צריך להתנצל שנאלצתי לצאת ולהצביע בוועדת הכנסת על הנהלים בעניין הנשיא קצב.

אתי בנדלר: בתשובה לשאלתך אני רוצה לצטט את דבריי שלי, אם יורשה לי, בנושא הזה, מה- 13 ביוני, 2006.

אתי בנדלר: אחרי שאמרתי שככל הנראה יש מי שטוען שיש ספק משפטי באשר לשאלה אם יש או אין סמכות למועצה לשידורי כבלים ולווין - האם לה יש סמכות להתיר תוכן שיווקי ככל שמדובר בערוצים ייעודיים ולהזכירכם, אני אחזור לכמה מושגי יסוד, לצורך העניין הזה.

אתי בנדלר: רשות השידור חיה מגביית אגרה.

אתי בנדלר: הערוצים המסחריים - 2 ו-10 - חיות מפרסומות.

אתי בנדלר: הכבלים והלווין חיים מדמי מנוי.

אתי בנדלר: החריג לחלוקה הזו אלה הערוצים הייעודיים המשדרים במסגרת הכבלים והלווין, שלהם הותר לשדר פרסומות, לפי כללים שהוסמכה לקבוע המועצה לשידורי כבלים ולוויין.

אתי בנדלר: אחרי שאמרתי שעל פניו, מבללי שבדקתי את השאלה בצורה רצינית- לרשות השניה אין סמכות להתיר ללא תיקון חוק פרסומת סמויה או תוכן שיווקי - או יהיו המילים שישתמשו בהן אשר יהיו, וככל הנראה יש מי שטוען שלמועצה לשידורי כבלים ולשידורי לווין יש סמכות להסדיר את הנושא הזה בכל זאת לגבי הערוצים הייעודיים, ולאחר שאמרתי שלא הוצגו בפני שום חוות דעת, כי רציתי בכל את לראות את עמדות הצדדים לפני שאני מחווה את דעתי בעניין הזה, אמרתי כדלקמן: "מכל מקום, דבר אחד די ברור לי, חברי הכנסת.

אתי בנדלר: הכנסת אמרה את דברה באשר למקורות המימון של ערוצי התקשורת השונים, מי חי מדמי מנוי, מי חי מפרסומת, מי חי מתשלום אגרה.

אתי בנדלר: אני מאד חוששת שהנושא של התוכן השיווקי, אם הוא יוסדר שלא על ידי המחוקק הראשי, עלול להפר את האיזון שאתם קבעתם בחוק.

אתי בנדלר: לכן, נראה לי שכך או כך יהיה מקום להסדיר את הנושא הזה לפחות ברמה של קביעות עקרוניות, ברמה של הסדר ראשוני.

אתי בנדלר: קרי - על ידי חוק של הכנסת.

אתי בנדלר: אני מאד מצפה, לאחר קבלת חוות הדעת של משרד המשפטים, שהוועדה תערוך שוב דיון בנושא, וככל שיש צורך, אני מצפה שהממשלה תגיש לכנסת הצעת חוק שתתייחס להסדרת הנושא של תוכן שיווקי או פרסומת סמויה, כדי שהכנסת תוכל לומר את דברה בעניין הזה בצורה חד משמעית".

ניר גרסון: יש לפחות - -

אתי בנדלר: אני עד היום לא ראיתי אותה .

אתי בנדלר: מכל מקום, אם זה היה תלוי בי, כתוצאה מעיון בהוראות החוק בלבד הייתי קובעת בצורה חד משמעית שאין לכם סמכות לעשות את זה, אבל אני עדיין מצפה לראות את העמדה שלכם כדי שאוכל להתייחס אליה בכמה מילים.

יוסי יונה: אני לא עוסק בדברים הטכניים ואין מנוס מלנגוע במספר היבטים ערכיים של הדיון הזה, ואני בשביל זה, לא בשביל משהו אחר.

יוסי יונה: אני רוצה לומר מספר מילים, ברשותכם.

יוסי יונה: באופן כללי – נתחיל מהקל אל הכבד: העניין של פרסומת עצמה לא נתפס כעניין חיובי, פרסומת בכלל.

יוסי יונה: אבל זה נתפס כתנאי הכרחי כדי להפעיל ערוץ מסחרי.

יוסי יונה: כשאנחנו עוברים לנשא של פרסום סמוי זו ממש קפיצת מדרגה איכותית ביותר.

יוסי יונה: שלא יהיו כאן ספקות – אני, כחבר בוועדה הזו שהכינה את הדו"ח, לא יהיה מקובל עלי ולא מקובל עלי המושג הזה של תוכן שיווקי, משום שזה בסופו של דבר פרסום סמוי, ופרסום סמוי ו גניבת דעת והולכת שולל באופן חד משמעי.

ניר גרסון: זה פשוט לא נכון.

יוסי יונה: חד משמעית, למרות הדברים שהצגת כאן, אדוני.

משה כחלון: אנחנו נזמין אותך גם לדיון הערכי, אבל – בוא, אם יש לך התייחסות לאכיפה.

משה כחלון: אני מבין את האוריינטציה שלך - -

יוסי יונה: אני אתייחס גם לאכיפה.

משה כחלון: אדוני, זה לא הוגן –לאף אחד לא אפשרתי לדבר בנושא הערכי, ואתה חוזר לזה.

יוסי יונה: לגבי אכיפה.

יוסי יונה: אני רוצה להעיר את תשומת לבכם לדבר שאתם צריכים להעיר את תשומת לבי - בהיעדר תרבות של ריסון בחברה הישראלית ובגופים ציבוריים או מסחריים באשר לנורמות של התנהלות על פי מנהל ציבורי תקין.

יוסי יונה: עכשיו אני רוצה להגיד דבר אחד שיהיה מאד מאד ברור - בוועדת הוועדה, הנציגים של הפרסומאים דחפו יותר ויותר פרסומות.

יוסי יונה: זה היה ברור.

יוסי יונה: הם לא באו מתוך איזושהי עמדה, כפי שהציגו אותה – הבה ונעשה ריסון עצמי.

קריאות: - - -

קריאה: יהיה דיון, השמות יופיעו, פה, בשקפים, הכל יהיה שקוף על השולחן.

קריאה: השאלה מי ישב שם מראש.

קריאות: - - -

אסף אמיר: - - -

יוסי יונה: אני מסכם בנקודה הזו.

יוסי יונה: לכן אני אומר:

יוסי יונה: בגלל היעדר תרבות של ריסון עצמי- הרי אתם רואים הרי כל מה שלא תעשו מבחינת רגולציה, אנחנו רואים את זה היום.

יוסי יונה: שאלתם את השאלה.

יוסי יונה: זה מופר במצח נחושה על ידי הזכיינים והפרסומאים.

יוסי יונה: רבותיי, תדעו, כולכם שצופים בטלוויזיה יודעים שזה מופר.

יוסי יונה: זה נגד החוק ולא נעשה המון כדי לאכוף את זה.

יוסי יונה: אז מה יהיה עכשיו, כשאנחנו נעשה עוד רגולציות כאלה ואחרות והם יופרו במצח נחושה, כפי שזה נעשה כעת?

דידי לחמן מסר: אני רוצה להתחיל בנושא של מה זה תוכן שיווקי ומה זה פרסום סמוי.

משה כחלון: לא, לא יהיה פה דיון ערכי.

דידי לחמן מסר: לא - - את הדיון הערכי בכלל.

דידי לחמן מסר: אני מזכירה את ההבחנות בין מה שמותר למה שלפי דעתנו – אסור.

משה כחלון: אני מודיע מראש -הנושא המשפטי הוא המסגרת, נטו.

משה כחלון: זו גם בקשתו של המציע.

משה כחלון: הנושא המשפטי נטו.

דידי לחמן מסר: מה זה פרסום סמוי בהבחנה מתשדיר פרסומי.

דידי לחמן מסר: בסדר?

דידי לחמן מסר: יש מצבים שכשעושים סרט אדם מעשן והוא צריך קופסת סיגריות.

דידי לחמן מסר: אז לפעמים משתמשים בקופסת הסיגריות – כן מראים את המלבורו או לא.

דידי לחמן מסר: זה לא תוכן שיווקי.

דידי לחמן מסר: תוכן שיווקי זה משהו אחר לגמרי.

דידי לחמן מסר: זה כאשר באים מראש -

קריאות: - - -

דידי לחמן מסר: בדיוק – אני רוצה שנגיד קודם כל שנגיד על מה שאנחנו מדברים, בהבחנה מתשדיר פרסומת.

דידי לחמן מסר: כאשר רואים את הפרסומת רואים את האיש שמהלל את שקדי המרק של אוסם, ואתם עושים את הקונוטציות ורואים שזה תשדיר פרסומת.

דידי לחמן מסר: כאשר אתם רואים סיפור על הישראלי המיוסר שיושב בעליית הגג, וזה סרט דוקומנטרי או סרט דרמה – והוא אוכל את שקדי המרק, המסר הוא אחר לגמרי.

דידי לחמן מסר: למה?

דידי לחמן מסר: כי כשאתם צופים בתשדיר הפרסומת - אתם יודעים, וכאשר אתם רואים את הסדרה, שהוא השקיע בה הרבה כסף ושבכוונה הוא אוכל 5 או 6 פעמים מרק בסדרה, הוא עושה את זה כי הוא מקבל תמורה אחרת למגרי מעצם שקית של שקדי מרק לאכילה.

קריאה: אפשר לשמוע דוגמה איפה זה קורה?

קריאות: - - -

דידי לחמן מסר: סליחה, אני מדברת על המסגרת של ההבחנה.

דידי לחמן מסר: אין איסור על דיבור על תוכן שיווקי בוועדת הכנסת, גברתי.

דידי לחמן מסר: לכן הניסיון לבוא ולומר, באמצעות ועדות ציבוריות או אחרות שמישהו אחר צריך לקבל את החלטה הערכית האם יש להסדיר ולהתיר תוכן שיווקי בישראל הוא ניסיון אפשרי, אל הוא לא היחידי.

דידי לחמן מסר: דרך המלך לגישתנו כמשפטנים היא שמי שעמד על חוק הרשות השניה –והיינו בין המחוקקים שלו, שנים, לא לזה הכנסת התכוונה, לא בתקנות הלווין ולא בערוצים.

דידי לחמן מסר: ולכן עליכם לומר את דברכם, לפי דעתנו, ולקבוע את ההכרעה הערכית האם יש מקום לתת לזכיינים או לגורמים אחרים - --

משה כחלון: אבל למה שזה יעלה בהצעת חוק ממשלתית?

משה כחלון: מה -- הצעת חוק פרטית?

דידי לחמן מסר: אמרתי שמבחינתי זה צריך להסתיים בהליך חקיקה.

דידי לחמן מסר: לא אמרתי מי המקור שלו.

דידי לחמן מסר: נכון לעת הזו, מה שהמועצה לשידורי כבלים ולוויין עשתה היה, לפי דעתי, לא חוקי.

דידי לחמן מסר: אני המצאתי להם את חוות הדעת, הם ביקשו את הכרעת היועץ על הכרעתי, אבל הם קיבלו חוות דעת מפורשת למה מה שהם עשו הוא אולטרה וירוס – מחוץ לסמכותם.

דידי לחמן מסר: למה?

דידי לחמן מסר: כי אותם ערוצים ייעודיים נבראו בצלמם של הזכיינים, ומה שאסור לזכיינים, לא מתקבל על הדעת שבגלל פרשנות לולינית של מילה כזו או אחרת שיש לצדה תשדיר או אין לצדה תשדיר – המסקנה היא שלערוץ המוסיקה מותר תוכן שיווקי אבל לתוכניות המוסיקה אצל "רשת" ו "קשת" –אסור.

דידי לחמן מסר: לא מקובלת עלי הפרשנות הזו.

דידי לחמן מסר: היא פרשנות מפלה ולא נכונה.

דידי לחמן מסר: ולכן דעתי היתה שהמועצה חרגה מסמכותה, וטוב עשתה שלא חדשה את הכללים.

דידי לחמן מסר: לסיכום - תוכן שיווקי טומן בחובו שאלות ערכיות אבל גם שאלות כלכליות משמעותיות ביותר.

דידי לחמן מסר: השאלה איך הצופה רואה את זה, באיזה זכויות אתה פוגע כשאתה מסדיר את זה בצורה כזו או אחרת, ומה שאני חושבת שנכון יהיה להסדיר בחקיקה, והחקיקה לא צריכה להסתפק אם היא לא רוצה.

דידי לחמן מסר: יש לה כמה אפשרויות: אפשר חקיקה מסמיכה, שתסמיך את הרשות השניה, כן או לא, לאמץ מה שהיא רוצה,ואפשר שהמחוקק גם ייכנס לפרטי ההסדרים, דהיינו – לומר, כשתבוא הצעה פרטית או ממשלתית – חושבים שתוכן שיווקי בתוכניות ילדים, למשל, לדוגמה –לא.

דידי לחמן מסר: תוכן שיווקי בשידורי מוזיקה- כן.

דידי לחמן מסר: תוכן שיווקי בדרמה- לא.

דידי לחמן מסר: זו סמכות שלכם.

דידי לחמן מסר: אתם הצבתם את חוקי התקשורת במדינת ישראל.

דידי לחמן מסר: אתם הסמכתם במקום שרציתם להסמיך, ומקום שהחלטתם לא להסמיך – קבעתם את הנורמות בעצמכם.

דידי לחמן מסר: זו סוגיה מורכבת וחשובה לחופש הביטוי של היוצרים, לזכות לדעת שלצופים שזה יהיה אך ורק לגיטימי ונכון שתוסדר לא רק באופן חלקי אלא גם באופן מלא, על ידי המחוקק.

נורית דאבוש: רק הערה אחת - מועצת הרשות השניה בשבתה לדון בדו"ח אסא כשר מקבלת לחלוטין את העמדה שהציגה כרגע דידי לחמן מסר.

נורית דאבוש: באופן עקרוני מה שנעשה זה שיושבת מועצה ציבורית ששנה שלמה עסוקה בשאלת הרגולציה ועסוקה בשאלה של תוכן שיווקי – כן או לא, אמונה על הסוגיות הכלכליות, אמונה על הסוגיות של התוכניות ועל סוגית המכרזים השונים , וכשבאנו לשאול את עצמנו מה קורה עם העניין הזה חשבנו, ואנחנו עדיין חושבים שנכון היה לקחת את איש האתיקה במדינת ישראל, ששמו אסא כשר, ולצרף אליו אנשים שהם אנשי ציבור בעלי עמדות ודעות, ולכן את המסקנות שלהם אנחנו נציג בפני הוועדה.

נורית דאבוש: לגבי הצד החקיקתי - כן או לא, יודעת דידי לחמן מסר, היא פנתה אלי, היא תופיע גם בפני המועצה ומבחינתנו – נאמץ כל אמירה חקיקתית.

סמדר בן נתן: אני מייצגת את ארגוני הבמאים והתסריטאים.

סמדר בן נתן: העמדה שהוצגה – הוצגה בוועדה על ידי יוסי מדמוני, שכתב דעת מיעוט והתנגד לפרסומת סמויה.

סמדר בן נתן: בכל הקשור לעניין המשפטי אנחנו בהחלט רואים עין בעין עם העמדה שהוצגה כאן על ידי משרד המשפטים.

סמדר בן נתן: העניין הוא שנראה לנו שבדו"ח יש ניסיון לאכוף את האיסור החוקי.

סמדר בן נתן: בדיוק – מכבסת המילים של "תוכן שיווקי" ו "פרסומת סמויה" - זה לא נעשה סתם כך, אלא על מנת להגדיר את הפרסומת הסמויה כמשהו שהוא לא אסור על פי החוק וליצור מראית עין שהמועצה מוסמכת לאשר את זה, למרות שזה אסור בחוק, כך שעניין ההגדרות הוא מאד מהותי כי במפורש - דאג פרופ' אסא כשר להבהיר שתוכן שיווקי הוא לא פרסומת סמויה.

סמדר בן נתן: בתוך ההגדרה.

קריאה: גם שולחן הוא לא כסא, את יודעת.

סמדר בן נתן: זה נכון, אבל הדבר השני הוא לא נכון, ולכן הרושם שלנו הוא שמנסים לשדר למועצת הרשות השניה שהיא מוסמכת להתיר את זה, למרות שהיא לא מוסמכת להתיר את זה, והדבר הזה, ראוי שייאמר.

סמדר בן נתן: אני שמחה שזה עולה כאן.

משה כחלון: אבל יהיה דיון על תוצאות הוועדה

נורית דאבוש: יש גם גבול למה שאומרים.

נורית דאבוש: קצת צניעות לא תזיק.

נורית דאבוש: - -אי אפשר לטעון כזו טענה כלפיו - -

קריאות: - - -

נורית דאבוש: - - שם טוב של אדם ועוד חמישה איש שישבו בוועדה.

סמדר בן נתן: מראיון שהוא בעצמו נתן עולה הרושם שהמסקנה הוכתבה מראש והוא היה צריך רק למצוא את ה - -

נורית דאבוש: אוי, באמת.

סמדר בן נתן: כך זה נראה.

סמדר בן נתן: אנחנו מאד חרדים מההשפעה של הפרסומת הסמויה גם על חופש הביטוי – שזה לא רק עניין של יוצרים, זה עניין של כל הציבור ולא רק חופש היצירה, שזה העניין הפרטי שלנו, אולי, וצריך להטריד גם את הציבור, אלא – חופש הביטוי זו הזכות לא רק להתבטא אלא גם לקבל מידע, מידעשיהיה אמין, שלא יהיה מושפע מהטיות מסחריות.

איילת מצגר: מכיוון שאסא כשר לא נמצא כאן, ואני הייתי נוכחת ברוב דיוני הוועדה, ראשית – כסמנכ"ל טלוויזיה ברשות השניה, ולאחר מכן כמנכ"ל בפועל: הדיון היה ערכי, היה משמעותי.

איילת מצגר: הוא לקח בחשבון את כל הסוגיות ובהחלט לא היה פה דיון שנוצר ממסקנה שנקבעה מראש.

אבשלום וילן: בדברי הבקשה לדיון אמרתי שבמסקנות ועדת כשר נדון בישיבה אחרי שנגמור את ה - -

קריאות: - - -

יובל לב: אני אנסה להרגיע את השולחן הזה, בתור נציג הכסף.

יובל לב: אנחנו מתנגדים לפרסום סמוי.

יובל לב: באופן גורף אנחנו מתנגדים לפרסום סמוי.

יובל לב: דידי לחמן מסר אמרה לי משפט שאני חושב שצריך להעלים אותו.

יובל לב: היא לחשה לי: אותך מעניין רק הכסף.

יובל לב: זו דוגמה לקיבעון מחשבתי.

יובל לב: פרופ' יונה, משרד המשפטים ואחרים מנסים לעשות איזשהו חיבור בין פרסום סמוי לתוכן שיווקי.

יובל לב: בתור מי שרוצה לקדם את המותגים שלו אני מתנגד לפרסום סמוי כי הוא לא עוזר לי בגרוש.

יובל לב: תוכן שיווקי – ואני גם אומר את זה אל מול המועצה ואל מול המחוקק: חברים, תוכן שיווקי מותר בחוק היום כי תוכן שיווקי, ותודה על ההרצאה המלומדה שקודם נתנו – הוא כל מה שהוא לא פרסומת.

יובל לב: אם אתם שואלים את דעתי המקצועית, הדבר היחיד שמעניין אותי זה חיבור מותגים שלי - "אסם", "תנובה", כל מה שנקרא product placement: הדבר הזה על המסך, I couldn`t care less.

יובל לב: יש פה את החברה השניה בגודלה בישראל, גם.

יובל לב: לא מעניין אותנו הדבר הזה.

יובל לב: אתם נלחמים בטחנות רוח.

יובל לב: אנחנו נגד פרסום סמוי.

דידי לחמן מסר: ב "כוכב נולד" זה עוזר לך.

יובל לב: עוזר לי מאד, כי "סלקום" השתמשה במותג "כוכב נולד" ותקשרה אותו מחוץ למסך.

קריאה: - - -

יובל לב: אבל אני עשיתי את זה, אתם רוצים להגיד לי מה עשיתי.

יובל לב: ובכלים פרסומיים שמאושרים- באנרים, פרסים, הפניות לאתר, ושאר כלי התוכן השיווקי המותרים.

יובל לב: אין ספק שברגע שאת רואה כתום את רואה את ORAGNE, ואני רואה משהו אחר.

יובל לב: כל אחד רואה משהו אחר.

יוסי יונה: להכניס תוכן שיווקי זה פרסום סמוי לפרסום סמוי.

יובל לב: אני שמעי אותך, ותן לי גם לדבר.

יובל לב: על הקיבעון שלך דברנו.

דידי לחמן מסר: זה שאתה שם תגיות על אנשים - זה לא מקדם אותך.

יואב לב: חברים, התפקיד שלנו הוא לשלוט בתהליך שנמצא וקיים כיום.

יואב לב: יאמר ניר גרסון ואמר את זה יורם מוקדי לפני זה: למעלה מ- 90 אחוז מהתכנים שמשודרים בישראל כוללים, built in, תוכן שיווקי.

יואב לב: בואו לא נעמוד כמו הילד ההולנדי עם האצבע בסכר אלא נשלוט על התהליך.

יואב לב: לי יש שני ילדים.

יואב לב: הילדה שלי, מבחינתה "קרלו" ו"שילב" זה לא פרסומת.

יואב לב: להגיד לך שאני לא מודאג מזה?

יואב לב: אני מודאג.

יואב לב: בואו נשלוט בתהליך בצורה שיהיה מובנה, שלא יהיה שום שחור.

יואב לב: העבודה שהרשות השניה עושה שם אמורה כאילו להפחיד אותי.

יואב לב: אני מברך עליה בלב שלם.

יואב לב: מכיוון שבסוף יהיו כלים, תהיה אכיפה - -

דידי לחמן מסר: יהיו כללים.

יובל לב: יהיו כללים, תהיה אכיפה, אפשר יהיה לממן X ולא Y, ולפרופ' יונה ובטח ליוצרים אין מונופול - לא על האתיקה ולא על היצירה, עם כל הכבוד למר מדמוני.

יובל לב: גם תקציבאית במשרד פרסום יכולה להמציא מחר את תוכנית הטלוויזיה המדהימה , או, לצורך העניין, את הפעילות הדוקומנטרית המדהימה.

קריאה: מה זה קשור?

קריאה: איך זה קשור?

קריאות: - - -

אבשלום וילן: לא הבנתי את ההגדרה- מה זה "תוכן שיווקי".

יובל לב: "תוכן שיווקי" הוא כל מה שהוא לא פרסומת, ומעורב בו, באיזשהו אופן, מותג מסחרי.

אבשלום וילן: הדגם, באר והסבר.

יובל לב: בערוץ 10 ביום שישי משודרת תוכנית לחובבי ז'אנר המכוניות, עם אלי אילדיס.

יובל לב: היא עוסקת במכוניות, איך אפשר שהיא לא תהיה עם תוכן שיווקי?

יובל לב: היא תוכן שיווקי.

יובל לב: התוכנית "משפחה חורגת" שמלמדת את אזרחי ישראל לחסוך כסף.

יובל לב: מי יעמוד שם וימליץ לי - - -

דידי לחמן מסר: אני חושבת, אולי אני טועה - האם זה נכון לאבחן בין מצב שבו – הרי כשאני עושה תוכנית על מכוניות אני חייבת מכוניות, לבין מצב שבו מראש אני שואלת - מי יממן לי תוכנית, ובא מממן מסוים, כמו "סלקום, לכוכב נולד, ואומר:

דידי לחמן מסר: אם תעשי תוכנית תחרותית שכתוצאה ממנה ישובצו המותגים שלי ותיווצר אצל הצופה הזיהוי בין התוכנית וביני כך שאוכל להמשיך ולהשיק אותה בערוצים נוספים - אז אני אשלם לך הרבה מאד כסף, כאשר הצופה – אני לא רוצה שהצופה יראה רק תשדירי פרסומת.

יובל לב: זה נפלא.

יובל לב: אמרת את הדבר שקורה הרבה פעמים.

יובל לב: את יודעת איך הוא קורה היום?

יובל לב: בא המפרסם, אני, ליוחנן צנגן או למוטי פרידמן - -את צודקת במאה אחוז, לא ב- 99 אחוז – ואומר: תקשיב, אדון זכיין יקר.

יובל לב: אם אתה רוצה את הכסף שלי, הרבה כסף, תייצר תוכניות בפריים טיים שמדברות לקהלי המטרה ואלה, כי אם לא יהיה שם - אני לא אפרסם - -

אסף אמיר: זה בדיוק מה שיהיה .

קריאות: - -

קריאה: זה דמגוגיה.

עינת ברכה: אני מארגון "אמון הציבור" והעברנו נייר עמדה פה, בשולחן.

עינת ברכה: גם על פי שיטת גלעד בראון בהמלצות הוועדה, עולה משם שנדרשת חקיקה .

עינת ברכה: למה נדרשת חקיקה?

עינת ברכה: כדי להסדיר את הסנקציות.

עינת ברכה: אנחנו כרגע אומרים: אנחנו רוצים להפעיל את זה, אבל אין לנו סנקציות.

עינת ברכה: אם ייווצר מצב זה יוסדר ללא סנקציות זה הדבר הכי חמור שיכול להיות, ואת זה הוועדה בעצמה אומרת.

עינת ברכה: אם כבר צריך להסדיר בחקיקה ממילא, אז מאחר שלשיטתנו זה לא חוקי, אז מין הראוי לעשות את כל ההסדר הזה הערכי והכללי בחקיקה מסודרת, ולא רק בחקיקה מסודרת - -

יובל לב: כולם רוצים את זה.

יובל לב: כולם רוצים חקיקה.

אבשלום וילן: אמרת דבר, יובל, שלי הדליק הרבה מאד נורות אדומות.

אבשלום וילן: משכתי אותו בהגדרה.

אבשלום וילן: אני לא יודע אם הוא נסחף או לזה התכוון - הוא בעצם אמר לי להפסיק להיות תמים, כימי שקובע לך מה תראה זה קבוצת אנשים שיש להם את הכסף.

אבשלום וילן: הם מכתיבים ל "קשת", "רשת" ו- 10 מה ישדרו, איך ישדרו, ואתה רגולטור יכול לכשכש בזנב.

אבשלום וילן: בסופו של דבר, 4-5 אלף תורמים יכתיבו תרבותית לציבור שלם מה לראות.

קריאות: לא, לא.

יובל לב: פספסת נקודה קטנה - דבר אחד פשוט:

אבשלום וילן: - - -

יובל לב: אנחנו סך הכל אומרים - תייצר תוכנית, לא אכפת לי איזה, שתמשוך צופים לטלוויזיה, אני אפרסם בה.

יובל לב: חברים, זו המציאות.

יובל לב: אני אזכיר שוב: פרסום- מפרסם אומר לאבי ניר, כדוגמה: אתה תביא לי קהל מטרה, ולא איכפת לי מה אתה עושה – שעשועונים, דרמה - -

אבשלום וילן: זו לא עבירה על החוק?

יובל לב: אבל זה הדה פקטו של החיים.

אבשלום וילן: זו קביעה משפטית, אם - -

יובל לב: בואו נבטל את הטלוויזיה המסחרית.

יובל לב: - -

קריאות: - - -

קריאה: הוא מדבר על רייטינג.

יובל לב: רייטינג חברים, לא תוכן.

יובל לב: רייטינג.

יובל לב: התפקיד שלי לקנות פרסומת איפה שמייצרים רייטינג.

קריאות: - - -

עמוס נוימן: אני מ "רשת".

עמוס נוימן: תשובה קצרה לעניין שעלה פה.

עמוס נוימן: בואו לא נתבלבל: החברים המפרסמים מאד צריכים את קהלי היעד, ומי שקובע איזה תוכן יופק וישודר לקהל היעד זה הזכיינים.

יובל לב: אך ורק.

עמוס נוימן: העורכים הראשיים של התחנות האלה שעשו עבודה בצניעות – לא רעה, 13 שנה, ויעשו עבודה נפלאה עוד 10 שנים, והם אלה שקובעים מה התוכן, מייצרים את התוכן - -

אבשלום וילן: על פניו.

עמוס נוימן: - - -

יובל לב: הקול שלי נגמר מלנסות ולהגיד - -

אבשלום וילן: - - מייצג את העיתונים ואת מי שעומדים לפרסם, ואתם, הרגולטור, תגידו מה אתם רוצים - - אתם לא במשחק.

אבשלום וילן: זה מה שאמרתם עכשיו.

עמוס נוימן: לא, זה לא מה שאמרתי.

משה כחלון: בדיוק הפוך.

דידי לחמן מסר: אבל להביא קהלים זה – בין התוכניות, התשדירים - -.

דידי לחמן מסר: - -לתוך התוכניות למה - -שיסת

דידי לחמן מסר: פק בתשדירים

עדי ציבלין: אני מ "קונטקט מדיה", חברה דומה לחברה של יובל לב, שעוסקת בתוכן שיווקי.

עדי ציבלין: אני רוצה להגיד גם לאסף אמיר שהדוגמה של אריאל היא דוגמה מצוינת לזה שצריך הסדרה, כללים, חקיקה - -

אסף אמיר: אני רק שאלתי אם זה תוכן סמוי.

עדי ציבלין: אתה יודע מה?

עדי ציבלין: זה פרסום סמוי.

עדי ציבלין: אני יכולה להגיד לך כמי שעוסקת בנושא של - -, כמו בכל מקצוע - יש מי שעושה עבודה יותר טובה ועבודה פחות טובה,ולפעמים אלה שתופסים כותרות עושים עבודה פחות טובה, ומאפילים על כולנו.

משה כחלון: תודה רבה.